kardosdrur/scandi-wiki huggingface dataset:
6. etape af Tour de France 2011

Sjette etape af Tour de France 2011 var en 226,5 km lang flad etape og dette års længste i løbet. Den blev kørt torsdag d. 7. juli fra Dinan til Lisieux.

Lieuwe Westra, Johnny Hoogerland, Anthony Roux, Leonardo Duque og Adriano Malori udgjorde dagens udbrud. Malori var den sidste som blev hentet af hovedfeltet, 2,7 km fra mål. Edvald Boasson Hagen tog sin og holdets første etapesejr i Tour de France, og Thor Hushovd beholdt førertrøjen.

 Etape: 6. etape
 Dato: 7. juli
 Længde: 226,5 km
 Gennemsnitshastighed: 43,3 km/t

Point- og bjergspurter

Pointspurt (Vassy) 
Efter 131 km

1. bjergspurt (Côte de Saint-Michel de Montjoie) 
3. kategori stigning efter 99,5 km (335 m; 2,4 km à 5,9 %)

2. bjergspurt (Côte du Bourg d'Ouilly) 
3. kategori stigning efter 156,5 km (203 m; 2,7 km à 5,6 %)

3. bjergspurt (Côte du Billot) 
4. kategori stigning efter 197 km (191 m; 1,3 km à 6,5 %)

Resultatliste

Manglende ryttere 
 28  Iván Velasco (EUS) stillede ikke til start på etapen, da han brækkede kravebenet på 5. etape.
 87  Vasil Kiryjenka (MOV) kom ikke i mål indenfor tidsgrænsen.

Referencer

Ekstern henvisning 
 Etapeside  på Letour.fr     

 06

en:2011 Tour de France, Stage 1 to Stage 11#Stage 6
7. etape af Tour de France 2011

Syvende etape af Tour de France 2011 var en 218 km lang flad etape. Den blev kørt fredag den 8. juli fra Le Mans til Châteauroux.

Yannick Talabardon, Gianni Meersman, Mickaël Delage og Pablo Urtasun var i udbrud til der var 14 kilometer tilbage af etapen. Bradley Wiggins var blandt de som måtte udgå efter kravebensbrud. Mark Cavendish vandt massespurten foran Alessandro Petacchi og André Greipel. Thor Hushovd beholdt førertrøjen.

 Etape: 7. etape
 Dato: 8. juli
 Længde: 218 km
 Gennemsnitshastighed: 38,5 km/t

Pointspurter

Pointspurt (Buzançais) 
Efter 192,5 km

Resultatliste

Manglende ryttere 
 111  Bradley Wiggins (SKY) udgik efter styrt.
 122  Tom Boonen (QST) udgik.
 136  Rémi Pauriol (FDJ) udgik efter styrt.

Referencer

Ekstern henvisning 
 Etapeside  på Letour.fr     

 07

en:2011 Tour de France, Stage 1 to Stage 11#Stage 7
Holden Vectra

Holden Vectra var en mellem 1997 og 2006 af den australske bilfabrikant Holden, et mærke i General Motors-koncernen, bygget stor mellemklassebil.

Den i tre forskellige generationer byggede Vectra var bortset fra få mindre detaljer identisk med Opel Vectra B hhv. C og blev i 2006 afløst af Holden Epica, en søstermodel til Chevrolet Epica.

 1997−1998: JR Vectra (identisk med Opel Vectra B)
 1998−2002: JS Vectra (identisk med Opel Vectra B)
 2002−2006: ZC Vectra (identisk med Opel Vectra C)

Holden Vectra blev ikke importeret fra Europa, men bygget i Australien. Frem til og med 2000 blev der bygget 21.687 eksemplarer af bilen.

Billeder

Kilder 

 The Holden Heritage. Udgave juli 2001. Af fabrikanten udgivet brochure med egen historie.

Eksterne henvisninger 

Vectra
Store mellemklassebiler
Forhjulstrukne biler
Biler introduceret i 1997
Biler fra 1990'erne
Biler fra 2000'erne
Udstillingshuset Rytterskolen

Det tidligere Brønshøj Museum på Brønshøj Torv var en del af Københavns Museum. Det hedder nu Udstillingshuset Rytterskolen. Selve bygningerne har tidligere rummet en gammel Rytterskole. Brønshøj Museum rummede mange informationer fra svenskekrigene 1658-1660. København blev belejret fra højen Carlstad opkaldt efter Carl X Gustav også kaldet Karl 10. Gustav af Sverige. Carlstad er det vi i dag kalder Brønshøj.

Det lykkedes ikke at erobre København. Carlstads indbyggere var landsknægte og deres familier, samt svenskere, polakker, tyskere, baltere og finner. I de underjordiske sikringsrum på Brønshøj Torv kunne man i museets tid bese en permanent udstilling om, hvad der skete omkring København i årene 1658-1660.

Brand
Brønshøj Museum blev natten mellem 21.-22. august 2010 hærget af en voldsom brand, der tog fat i museets stråtag.
Efter en omfattende restaurering, der blev færdig i foråret 2011, afstod Københavns Bymuseum Brønshøj Museum til daglig administration af Kulturhuset Pilegården i den lokale kulturenhed 2700Kultur, der administrer biblioteker og kulturhuse i Brønshøj, Husum og Tingbjerg. Overdragelsen skete med virkning fra  1.maj 2011 og navnet på bygningen ændredes til Rytterskolen.

Den 1.januar 2012 er kulturhuset Pilegården og 2700Kultur blevet opsamlet af Kultur Nord som er navnet på kulturenheden for biblioteker og kulturhuse i Brønshøj, Husum og Nord Vest.

Ryterskolen bruges nu primært til kunstudstillinger, kulturbegivenheder, enkeltarrangementer og lignende. Rytterskolen huser også den genetablerede Carlstad-udstilling nu på 1. sal. Med 18 scenarier og 300 forskellige figurer i størrelsesforholdet 1:32 fortæller udstillingen om en af Danmarkshistoriens mest dramatiske perioder 1658-60 hvor Carlstad og dermed Brønshøj lagde jord til den svenske hær under belejringen af København. 

Brønshøj Museums billeder og genstande blev hjemtaget til registrering af Københavns Museum der efterfølgende lader de bevarings egnede genstande indgå i museets permanente samling.

Ekstern henvisning 
 Udstillingshuset Rytterskolen

Museer i København
Brønshøj-Husum
Museer etableret i 1986
Ophørt i 2011
Guerlédan-dæmningen

Guerlédan-dæmningen (Barrage de Guerlédan) er en fransk dæmning, beliggende ved Mûr-de-Bretagne, med tilløb fra floden Blavet.

Dæmningen blev bygget i årene 1923 – 1930, hvor den ved opdæmningen dannede den kunstige sø (vandreservoir), Guerlédan-søen.

Dæmningen er i drift anno 2011 under ejerskab af Électricité de France.

Specifikation 
 Type: Tyngdekraft
 Funktion: Hydroelektrisk anlæg, vandkraftværk
 Højde: 54,60 meter
 Længde (krone): 206,00 meter
 Tykkelse (krone): 1,60 meter
 Tykkelse (base): 33,50 meter
 Tilbageholdt vandmængde: 5.100.000.000 m3

Ekstern henvisning og kilde 
 Sruktur, dæmningen (engelsk)

Dæmninger
Bygninger, konstruktioner og anlæg i Frankrig
Seeheim-Jugenheim

Seeheim-Jugenheim er en kommune i Kreis Darmstadt-Dieburg ved Bergstraße i den sydlige del af den tyske delstat Hessen. Den blev dannet 1. januar 1977 da den tidligere selvstændige kommune Seeheim blev sammenlagt med Jugenheim, som i årene inden var blevet sammenlagt at otte mindre byer. Først fik den navnet Seeheim, med 1. januar 1978 blev det ændret til Seeheim-Jugenheim.

Venskabsbyer 
Seeheim-Jugenheim har venskabsbyerne:
 Villenave-d’Ornon, Département Gironde, Frankrig, siden 1982
 Kosmonosy, Tjekkiet, siden 1997
 Ceregnano, Italien, siden 2008

Kommunalvalg 2011
Jane Scott

Jane Scott (3. maj 1919 – 4. juli 2011) var en indflydelsesrig amerikansk rockkritiker for dagbladet The Plain Dealer i Cleveland i Ohio. Scott dækkede enhver større rockkoncert i Cleveland gennem hendes karriere, og hun var på fornavn med mange af rockstjernerne. Scott var kendt som "Verdens ældste rockkritiker" lige indtil hun efter sin 50-årige karriere som rockkritiker gik på pension i april 2002. Hun var også medvirkende til at bringe Rock and Roll Hall of Fame til Cleveland.

Jane Scott var født på Mount Sinai Hospital i Cleveland i Ohio i 1919. Hun blev student ved Lakewood High School i Lakewood i Ohio i 1937, og i 1941 dimiterede hun med en Bachelor of Arts fra Michigan Universitet, med hovedfag i engelsk, tale og drama; hun fik sig også et lærercertifikat. Jane havde en bror, Will, som døde i 2005 – og en livsledsager, Jim Smith, som døde i 2004; hun fik aldrig børn.

Kildehenvisninger

Eksterne henvisninger 
 Jane Scott hos Lakewood Public Librarys hjemmeside  

Journalister fra USA
Musikkritikere fra USA
Andrea Margrethe Jensen

Andrea Margrethe Jensen (født Mikkelsen; 17. november 1883 i Ibsker, død 9. oktober 1960 i Nexø) er mest kendt for sine historier i Jul på Bornholm.

Andrea Margrethe var datter af Lars Peter Mikkelsen (1837) og Bodil Kristine Munk (1841) og blev født på Klintebygård 20. vornedegård i Ibsker.

Hun blev gift i 1908 med snedker Viggo Jensen og bosatte sig i Nexø.

Hendes værker

Jul på Bornholm 
 1934: Jul på Bornholm – Brua å blår
 1935: Jul på Bornholm – Drikka å brø
 1936: Jul på Bornholm – Uda arbai
 1938: Jul på Bornholm – Træer og træ
 1939: Jul på Bornholm – En gammeldags urtekost
 1940: Jul på Bornholm – Omkring Ferskesø
 1942: Jul på Bornholm – Omkring Lyng og udmark
 1944: Jul på Bornholm – Almenakka og Bonapratika
 1949: Jul på Bornholm – Den gamle Rok
 1950: Jul på Bornholm – Sansagan om Fula Greta

Nationalmuseets Etnologiske Undersøgelser 
 1943: Slagtning
 1944: Høslet
 1944: Bagning
 1948: Korhøst
 1948: Tækning
 1949: Tærskning
 1954: Tyende
 1954: Død og begravelse
 1954: Madlavning
 1955: Biavl
 1956: Indsamling af planter og bær
 1958: Uld
 1959: Hør

Kilder og eksterne hevisninger 
 Bornholmske Samlinger, 3. række, bind II – Den kloge kone fra Ibsker af Ann Vibeke Knudsen, museumsleder af Bornholms Museum.

Personer fra Bornholm
Pierre-Yves Artaud

Pierre-Yves Artaud (født 13. juli 1946 i Paris) er en fransk fløjtenist, komponist og musikpædagog.

Artaud afsluttede sin tid på Conservatoire de Paris med en førstepris i fagene fløjte og kammermusik og påbegyndte en karriere som solofløjtenist med internationalt betydningsfulde orkestre under dirigenter som Pierre Boulez, Jean-Claude Casadesus, Charles Dutoit, Peter Eötvös, Lawrence Foster, Arturo Tamayo og Tsung Yeh. Han er særligt interesseret i den samtidige musik, og komponister som Gilbert Amy, André Boucourechliev, Franco Donatoni, Brian Ferneyhough, Sofia Gubaidulina, Toshio Hosokawa, Klaus Huber, Betsy Jolas, Michaël Levinas, Paul Mefano, Emmanuel Nunes, Luis de Pablo og Yoshihisa Taira har tilegnet ham værker.

I 1965 grundlagde Artaud fløjtekvartetten Arcadie. I mange år var han medlem af ensemblet 2e2m. I 1981 blev han udnævnt til leder af Atelier de Recherche Instrumentale ved IRCAM af Pierre Boulez og havde denne post indtil 1986. I 1985 grundlagde han Orchestre de flûtes français.

Artaud virker som professor ved Conservatoire de Paris og afholder derudover mesterklasser verden over.

Eksterne henvisninger 
 Pierre-Yves Artaud i Cdmc 
 Interview med Pierre-Yves Artaud af Fa.la.ut n°29, april-juni 2006 

Klassiske komponister fra det 20. århundrede
Komponister fra Frankrig
Fløjtenister fra Frankrig
Musikpædagoger
Scratching

Scratching (fra det engelske "to scratch" for at "kradse" eller "skrabe") benyttes i musikjargon om frembringelse af lyd gennem rytmisk frem- og tilbagekørsel af en drejende grammofonplade på en pladespiller med påsat pickup. Samtidig kan der skrues op og ned for lydene ved hjælp af crossfaderen på den dertil tilsluttede mikserpult, for at tilføje disse lyde til en melodi. Grammofonpladen ligger på en slipmat, som gør det muligt at dreje grammofonpladen uafhængigt af pladespillerens pladetallerken () – heraf begrebet turntablism. For det meste benyttes pladespillere med pick-up-arme, som er særlig robuste og rillestabile. Scratching blev formentlig indført i 1975 af Grand Wizzard Theodore, og blev hurtigt til en fast del af djing i hiphop-musikken.

Hiphop
Rīgas Autobusu Fabrika

Rīgas Autobusu Fabrika (Rigas Autobusfabrik; ), forkortet RAF, er en tidligere bilproducent i Riga (1954–75) og Jelgava (1975–98) i Letland. RAF fremstillede minibusser under navnet RAF Latvija.

RAF etableredes i 1954 og skulle stå for Sovjetunionens samlede produktion af minibusser. Den første model var RAF-10 som præsenteredes i 1957, og som lignede Volkswagens klassiske transporter meget, som præsenteredes i 1951. Modellen, der kaldtes for Festivals, var udviklet af Laimonis Klege, som deltog i hele udviklingen. I 1959 kom en ny model, som egentlig også var en Festivals, men med en kraftigere motor – RAF-977 Latvija. I 1960 deltog RAF ved bilsalonen i Genève. I 1962 og 1966 fulgte videreudviklinger af modellen og prototyper på nye modeller udvikledes. I 1966 begyndte produktion i Armeniens hovedstad Jerevan, hvor lettiske RAF-ansatte deltog i opbyggelsen.

RAF's minibusser blev hovedsageligt benyttet af statslige sovjetiske virksomheder – flyvepladser, ambulancekørsel o.lign. De fandtes over hele Sovjetunionen, og eksporteredes til blandt andet Østblokken og til Comecon-medlemmet Cuba. Efter Sovjetunionens opløsning havde RAF svært ved at afsætte sine produkter på de tidligere markeder, og fik også sværere ved at skaffe finansiering. Virksomheden gik konkurs i 1998 efter at have haft nogle svære år.

Litteratur 
 Edvins Liepins, Riga and the Automobile – unknown pages from the history or the automobile, Riga 1997,

Eksterne henvisninger 

 
Etableret i 1954
Ophørt i 1998
Kungsträdgården

Kungsträdgården, eller på dansk Kongehaven bliver også kaldt Kungsan, er en park som ligger på Norrmalm i det centrale Stockholm. Den er sammen med Humlegården den ældste bevarede park i Stockholm. Her lå tidligere  slottet Makalös. På den tid var parken en indhegnet lystgård hvor kun hoffet havde adgang, ved portene stod bevæbnede vagter, så ingen uvedkommende kunne komme ind.

To konger ved navn Karl står som statuer i parken, Karl 12. og Karl 13.
Mange stockholmere omtaler statuerne som en løve omgivet af gryder og en gryde omgivet af løver. Statuen af Karl 12. blev afsløret den 30. november 1868, på 150-årsdagen for hans død ved Fredriksten, og står i parkens sydlige del. Mellem dem står Molins fontæne og de elmetræer (alm) som var centrum for almstriden den 12-13. maj 1971.

Den vestlige allé er opkaldt efter Jussi Björling, Jussi Björlings allé og den østlige efter Birgit Nilsson, Birgit Nilssons allé.

Eksterne henvisninger 

  for Kungsträdgården Park & Evenemang AB

Bygninger, konstruktioner og anlæg i Stockholm
Stallkanalen

Stallkanalen er den sydlige gren af Norrström som ligger mellemn Slottskajen i Gamla Stan og Helgeandsholmen i Stockholm.

Stallkanalen krydses af  Stallbron og Norrbro og desuden er der  under Stallbron en gangtunnel, den såkaldte  rännarbanan som forbinder riksdagshuset med Kanslihuset på Gamla Stan-siden.

Vandgennemstrømningen gennem Stallkanalen er normalt kraftigt begrænset af en barriere vest for Stallbron, og derfor opfattes den mere som en kanal end som et vandløb.

Se også 
 Norrström
 Strömmen
 Helgeandsholmen

Eksterne kilder og henvisninger 

 Stockholms stads officiella karta
 Stockholms fiskeförening om avstängningen av kanalen 
 Historik över stallkanalen och dess barriär

Stockholms geografi
Vandløb i Sverige
Anna Rice

Anna Kathleen Rice (født 19. august 1980)  er en canadisk badmintonspiller. Hun har blandt andet vundet to sølvmedaljer ved de panamerikanske lege 2003 i damesingle. Hun repræsenterede Canada ved sommer-OL 2008 i Beijing, Kina, hvor hun blev slået ud i tredje runde.

Eksterne henvisninger 
 http://www.sports-reference.com/olympics/athletes/ri/anna-rice-1.html 

Badmintonspillere fra Canada
Deltagere for Canada ved sommer-OL 2008
Howard Bach

Howard Bach (født 22. februar 1979 i Ho Chin Minh City, Vietnam) er en amerikansk badmintonspiller. Hans bedste resultat er sejren i herredouble sammen med Tony Gunawan ved VM i badminton 2005. Han repræsenterede USA ved de olympiske lege i 2004 og 2008, hvor hans bedste resultat var en kvartfinale i herredouble.

Eksterne henvisninger 

 http://www.sports-reference.com/olympics/athletes/ba/howard-bach-1.html 

Badmintonspillere fra USA
Thien Duong

Thien Duong er en grotte i Vietnam, i nationalparken Phong Nha-Ke Bang, provins Quang Binh. Thien Duong ligger 450 km syd for Hanoi, 1260 km nord for Ho Chi Minh-byen, 60 km nord for Dong Hoi. 

Grotten blev opdaget af en lokal mand i 2005, og blev efterfølgende udforsket af en britisk gruppe, der kortlagde de første fem km af grotten, som havde højder på op til 100 meter og en bredde på op til 150 meter. Senere fortsatte grotteforskere udforskning og kortlægning af grotten som viste sig at have en udstrækning på 31 km, hvilket gør grotten til den længste i nationalparken og en af verdens længste grotter.

Den lokale virksomhed Truong Thinh Group har herefter bygget veje og supplerende turistfaciliteter, hvorefter grotten (dog kun de første 1 km) blev åbnet for turister fra 3. september 2010.

Noter 

Grotter i Vietnam
Quang Binh
Cheng Shao-chieh

Cheng Shao-Chieh (født 4. januar 1986) er en taiwansk badmintonspiller. Hun repræsenterede Kinesiske Taipei under Sommer-OL 2008 i Beijing, Kina, hvor hun blev slået ud i første runde..

Eksterne henvisninger 
 

Badmintonspillere fra Taiwan
Asiatiske Lege

Asiatiske Lege (eller enten Asiaden eller Asian Games) er et multisportsarrangement for asiatiske udøvere, som arrangeres hvert fjerde år, efter de olympiske lege. Arrangementet omfatter over 40 forskellige sportsgrene, mange af dem ikke-olympiske, som stort set afholdes indenfor en tidsramme på to uger. Det arrangeres også andre lege, så som asiatiske vinterlege og asiatiske indendørslege, separat fra selve Asian Games.

Arrangementet er gennemført 16 gange siden 1951. Tilsammen kan 45 lande deltage i Asian Games.

Arrangørbyer

Asiatiske vinterlege 
1986 – Sapporo, Japan
1990 – Sapporo, Japan
1996 – Harbin, Kina
1999 – Gangwon, Sydkorea
2003 – Aomori, Japan
2007 – Changchun, Kina
2011 – Almaty, Kasakhstan
2017 – Sapporo, Japan

Asiatiske ungdomslege 
2009 – Singapore, Singapore
2013 – Nanjing, Kina
2021 – Shantou, Kina
2025 – Tashkent, Usbekistan

Asiatiske indendørs- og kampsportlege 
2013 – Incheon, Sydkorea
2017 – Asjkhabad, Turkmenistan
2021 – Bangkok / Pattaya, Thailand

Asiatiske indendøreslege 
2005 – Bangkok, Thailand
2007 – Macao, Kina
2009 – Hanoi, Vietnam
2011 – Doha, De forenede arabiske emirater (aflyst)

Asiatiske kampsportslege 
2009 – Bangkok, Thailand

Asiatiske strandlege 
2008 – Bali, Indonesien
2010 – Muskat, Oman
2012 – Haiyang, Kina
2014 – Phuket, Thailand
2016 – Nha Trang, Vietnam
2020 – Sanya, Kina

Eksterne henvisninger 
 The Olympic Council of Asia

Sportskonkurrencer
Cheng Wen-Hsing

Cheng Wen-Hsing (født 24. februar 1982) er en taiwansk badmintonspiller. Hun repræsenterede Kinesiske Taipei under Sommer-OL 2008 i Beijing, Kina, hvor hun blev slået ud i første runde.

Eksterne henvisninger 

 http://www.sports-reference.com/olympics/athletes/he/he-hanbin-1.html 

Badmintonspillere fra Taiwan
Christen Smith

Christen Smith (født 17. oktober 1785 i Skoger ved Drammen, død 22. september 1816 på Congofloden) var en norsk botaniker.

Smith blev student 1801. Under sine Studier i København kom han i Forbindelse med Martin Vahl og J.W. Hornemann, hvilken
sidste han ledsagede 1806 på botaniske Rejser i Danmark og 1807 på en Rejse gennem det østlige Norge. S. tog med. Embedseksamen i København 1808 og var 1810—11 ansat ved
Frederiks Hospital. 1810—12 (sammen med J.Fr. Schouw) og 1813 foretog han Undersøgelser over Vegetationsforholdene i det sydlige Norges Fjelde og blev 1814 udnævnt til Prof. i »Botanik og statsoeconomiske Videnskaber« ved Kristiania Universitet. 

Han tiltrådte dog ikke denne post, men foretog en studierejse til England, Skotland og Irland. Herfra foretog han 1815 sammen med den tyske Geolog Leopold von Buch  en Undersøgelsesrejse til de kanariske Øer. Hjemkommen til England fulgte han næste forår straks med en engelsk videnskabelig ekspedition, som under Kapt. Tuckeys ledelse skulle undersøge Congofloden. Her blev han angrebet af feber og døde. 

På grund af sine rejser fik han ikke tid til selv at bearbejde synderligt af sine samlinger; dette er udført af andre, særlig har den skotske botaniker Robert Brown udgivet en større afhandling om Smiths Kongo-planter. Smith var en mand med fremragende evner, og hans tidlige død var et stort tab for norsk naturforskning. Efter hans død er udgivet »Prof. C. S.’s Dagbog paa en Rejse til Congo i Afrika« (Kria 1819) og »Prof. C. S.’s Dagbog paa Rejsen til de Canariske Øer i 1815«, ved F.C. Kiær (Kria 1889).

Se også 
Martin Richard Flor

Eksterne henvisninger 

Botanikere fra Norge
Ansatte ved Oslo Universitet
Alumni fra Københavns Universitet
Chien Yu Chin

Chien Yu Chin (født 24. oktober 1982) er en taiwansk badmintonspiller. Hun repræsenterede Kinesiske Taipei under Sommer-OL 2008 i Beijing, Kina, hvor hun blev slået ud i anden runde.

Eksterne henvisninger 
 http://www.sports-reference.com/olympics/athletes/ch/chien-yu-chin-1.html 

Badmintonspillere fra Taiwan
21. etape af Tour de France 2011

Enogtyvende etape af Tour de France 2011 var den sidste, og var en 95 km lang flad etape. Den blev kørt søndag den 24. juli fra Créteil til Champs-Élysées i Paris.

Før etapen blev der holdt et minuts stilhed på grund af terrorangrebene i Norge 22. juli.

Mark Cavendish vandt foran Edvald Boasson Hagen. Det var Cavendishs tredje sejr i træk på afslutningsetapen på Champs-Élysées, hans femte i 2011-udgaven af Tour de France, og hans 20. etapesejr totalt.

 Etape: 21. etape
 Dato: 24. juli
 Længde: 95 km
 Gennemsnitshastighed: 38,7 km/t

Pointspurter

Pointspurt (Paris) 
Efter 59.5 km

Resultatliste

Ekstern henvisning 
 Etapeside  på Letour.fr     

 21

en:2011 Tour de France, Stage 12 to Stage 21#Stage 21
19. etape af Tour de France 2011

Nittende etape af Tour de France 2011 var en 109,5 km lang bjergetape. Den blev kørt fredag den 22. juli fra Modane til toppen af L'Alpe d'Huez.

 Etape: 19. etape
 Dato: 22. juli
 Længde: 109,5 km
 Gennemsnitshastighed: 33,9 km/t

Point- og bjergspurter

Pointspurt (Le Bourg-d'Oisans) 
Efter 94.5 km

1. bjergspurt (Col du Télégraphe) 
1. kategori stigning på Col du Télégraphe, efter 26,5 km (1.566 m; 11,8 km à 7,0 %)

2. bjergspurt (Col du Galibier) 

"Udenfor kategori" stigning på Col du Galibier, efter 48,5 km (2.556 m; 16,7 km à 6,9 %)

3. bjergspurt (Alpe d'Huez) 

"Udenfor kategori" stigning på Alpe d'Huez, efter 109,5 km (1.850 m; 13,8 km à 8,0 %)

Resultatliste 

"*" = En så stor del af rytterne kom udenfor tidsgrænsen på etapen, at løbsledelsen valgte at trække rytterne 20 point, i stedet for at smide dem ud af løbet.

Manglende ryttere 
 205  Björn Leukemans (VCD) kom ikke i mål indenfor tidsgrænsen.

Ekstern henvisning 
 Etapeside  på Letour.fr     

 19

en:2011 Tour de France, Stage 12 to Stage 21#Stage 19
18. etape af Tour de France 2011

Attende etape af Tour de France 2011 var en 200,5 km lang bjergetape. Den blev kørt torsdag den 21. juli fra Pinerolo i Italien til toppen af Col du Galibier ved Serre Chevalier.

 Etape: 18. etape
 Dato: 21. juli
 Længde: 200,5 km
 Gennemsnitshastighed: 32,7 km/t

Point- og bjergspurter

Pointspurt (Verzuolo) 
Efter 46,5 km

1. bjergspurt (Col Agnel) 

"Udenfor kategori" stigning på Col Agnel, efter 107 km (2.744 m; 23,7 km à 6,5 %)

2. bjergspurt (Col d'Izoard) 

"Udenfor kategori" stigning på Col d'Izoard, efter 145,5 km (2.360 m; 14,1 km à 7,3 %)

3. bjergspurt (Col du Galibier) 

"Udenfor kategori" stigning på Col du Galibier, efter 200,5 km (2.645 m; 22,8 km à 4,9 %)

Resultatliste 

"*" = En så stor del af rytterne kom udenfor tidsgrænsen på etapen, at løbsledelsen valgte at trække rytterne 20 point, i stedet for at smide dem ud af løbet.

Manglende ryttere 
 162  Leonardo Bertagnolli (LAM) udgik.

Referencer

Ekstern henvisning 
 Etapeside  på Letour.fr     

 18

en:2011 Tour de France, Stage 12 to Stage 21#Stage 18
Enfidha Airport

Enfidha Airport (NBE), også kaldet Enfidha-Hammamet International Airport, er Tunesiens nyeste lufthavn og hed oprindeligt Enfidha – Zine El Abidine Ben Ali International Airport, opkaldt efter den tidligere flygtede præsident, Zine El Abidine Ben Ali . 

Den nye lufthavn ved Enfidha er moderne og afløser den forældede Monastir Airport (MIR) i Monastir. 

Lufthavnen ligger ca. 45 km nord for Sousse tæt på jernbanen Tunis-Sousse.

Lufthavne i Tunesien
Etableret i 2009